Kévés György

Kévés György (Ősi, 1935. március 20. –) a Nemzet Művésze címmel kitüntetett Ybl-díjas és Kossuth-díjas magyar építész.

Életpályája
Ősiben született 1935-ben, ifjúságát Sopronban töltötte, itt járta iskoláit is. Sopron tette építésszé, igazán ez a város inspirálta a szakmára, ettől kapott kedvet a szakmához.

1954–1959 a Budapesti Műszaki Egyetem Építészmérnöki Karára járt. Pályája jelentős állomása volt 1956, amikor részt vett a forradalmi eseményekben, s utána egész családjával együtt Ausztriába disszidált, de három napos traiskircheni tartózkodás után visszajött, és csak utána fejezte be az egyetemet.

1959–1961 között az Agrotervben és az Élterv-ben dolgozott. 1961–1983-ig az Ipari Épülettervező Vállalat tervezője lett, ahol számos középülettervet készített. Többek között, a Székesfehérvári Könnyűfémmű iroda és laboratóriumi épületét (1964–1968), Esztergomban a Labor Műszeripari Művek konyha – étterem – kultúrterem épületét (1969–1971), a KGM székházát a Margit körúton (Farkas Ipollyal és Mészáros Gézával). A FŐBER 1970 évi megbízására kidolgozott, hazai gyártóbázisra alapozva egy „könnyűszerkezetes rendszert”, elsősorban iskola – óvoda – bölcsőde építés céljára. E szerkezeti rendszer felhasználásával épült Zuglóban 24+6 tantermes általános iskola, A MRT óvodája a Budapest, II. Völgy utcában, Úttörő és Ifjúsági ház (ma: Óbudai Művelődési Központ) Budapest, III. San Marco utcában. Kévés tervei szerint épült az 1980-as években, a Sopron belvárosában a Szent György utca és az Új utca találkozásánál egy foghíj-beépítéses házsor.

1964 óta magánpraxist is folytat feleségével Földvári Éva építésszel. Ezen időszak jelentős alkotásai közé sorolhatók a Budán épült teraszházak egész sora. (pl. 1966–67-ből Budapest, XI. Meredek utca 50-56.)

1983–1985 között a „Stúdió R” építészeti tervezőiroda alapítója és igazgatója, 1987–1992 között KÁVA építésziroda, majd 1992-től a „Kévés és Építésztársai Rt” igazgatója. „Ahogy Kévés György állítja, a magyar építészet 1919-ig tartott, Steindl, Ybl, Lechner, Hauszmann korszaka volt ez, a nevezettek maguk is vállalkozók voltak.” E meggondolások mentén érthető, hogy „Kévés és Építésztársai Rt.” nemcsak megtervezték az Orczy téri városközpontot, hanem maguk is finanszírozták.

1999-ben létrehozta a Kévés Stúdió Galériát is, mely helyiség kiállító teremként működik. Szellemisége, és elődje a „Józsefvárosi Galéria” volt. Elsősorban a művészetek, az esztétikum ügyét szolgája. Az elmúlt tíz év alatt több mint 40 kiállítást rendeztek itt.

Fentieken túl Kévés 1963–1976 között a Budapesti Műszaki Egyetem meghívott oktatója volt, 1974–1984 között tanított a MÉSZ mesteriskoláján, 1981-, 1983- és 1991-ben a St. Louis-i Washington Egyetem vendégelőadója volt. Tagja a Magyar Építőművészek szövetségének, és a Budapesti Építészkamarának.

Díjai, elismerései 
1973. Ybl-díj
1998. FIABCI-díj 
2001. International Construction Award aranyszobra
2006. Diamond Eye Award (Párizs)
2007. Kossuth-díj
2007. Príma díj
2008. Magyar Művészetért díj
2009. FIABCI-díj (Orczy Fórumért)
2022. A Nemzet Művésze

Művei 
 1964–1968: Budapest, II. Margit körút, KGM székház (Farkas Ipollyal és Mészáros Gézával)
 1964–1968: Székesfehérvár. Könnyűfémmű Központi iroda és laboratórium
 1966–1968: Budapest, XI. Meredek utca 50-56 teraszházak
 1966–1968: Lakóházak (Alsó Törökvész út)
 1967: Budavári lakóház terv. (Balázs Györggyel)
 1969–1971: Esztergom. Labor Műszeripari Művek Konyha – étterem – kultúrterem – „Tökház”
 1970: Hazai gyártóbázisokra támaszkodó „könnyűszerkezetes rendszer” kidolgozása, elsősorban iskola – óvoda – bölcsőde építése céljából. (FŐBER megbízás)
 1971–1972: Budapest, II. Völgy utca 1. MRT óvoda (könnyűszerkezetes épület)
 1972–1973: Budapest, XIV. Ond vezér park 5. 24+6 tantemes általános iskola (könnyűszerkezetes épület)
 1972–1973: Budapest, IX. Ecseri út 5-7. Vendéglátóipari Szakmunkásképző Iskola.
 1972–1976: Budapest, XV, Kavicsos köz 2-4. Újpalotai lakótelep Nyomda és Textilipari Szakmunkásképző Intézet (24+6 tantermes általános iskola terveinek felhasználásával)
 1973: Budapest, III. San Marco utca 81. Óbudai Művelődési Központ. (volt Úttörő és Ifjúsági Ház)
 1977: Budapest: Országos Hematológiai és Vértranszfúziós Intézet laboratórium
 1978: Budapest, Széchenyi fürdő rekonstrukciója
 1978: Budapest XII. Nárcisz utca (társasház)
 1979: Budapest, Rákoskeresztúr bevásárlóközpont
 1981: Sopron, Lövérek üdülőközpont
 1981: Zsolna utcai diplomáciai rezidenciák
 1982: Nyíregyháza. Repülőgép Múzeum
 1984: Budapest, XII. Rácz Aladár út 36. családi ház
 1985–1991: Sopron. Szent György utca és. Új utca. sarokbeépítés. Lakóház üzletekkel. 
 1986: Budapest, XII. Csermely utca 4/a családi ház
 1989–1991: Budapest saroképület az Ürömi és Bécsi út sarkán.
 1991: Sopron. Agrobank székház
 1992: Budapest II. Lóczy Lajos utca 7. (társasház)
 1995: Budapest II. Endrődy Sándor utca 8. (lakó- és irodaház) – (Lesen gyümölcs-, szőlő-, bor- és szeszipari Rt.)

1994–2006. Orczy Fórum Városközpont 
(Budapest, VIII. Baross utca 135.)
 1994–1996: Orczy irodaház 
 1996–1997: Orczy ház 
 1998–1999: Baross irodaház 
 2000–2001: Csobánc ház I. 
 2002–2003: Csobánc ház II. 
 2003–2004: Csobánc udvar 
 2003–2004: Parkolóház
 2004–2005: Csobánc torony 
 2006: "Kokárda Katakomba kápolna"
 2005–2006. Baross utca 135.

Kévés György 1990 óta dolgozik a Józsefvárosban. Az Orczy Fórum terveiért nemzetközi elismerésben részesült. Eredetileg egy svájci cég kívánt szállodát építeni erre a területre, de csak az alapozásig jutottak el, pénzügyi nehézségek miatt. Az „előre menekülés” hozta létre az Orczy Fórum elképzelését. 1994 és 2006 között 2 irodaház, 6 lakóház, 1 parkolóház és 1 földbe süllyesztett kápolna épült fel.

Publikációi, kötetei 
 Poszt-modern építészet, Művészet, 1981/8.
 Mario Botta építészete, Művészet, 1982/11.
 Wilhelm Holzbauer és Gustav Peichl építészete (kat.), Budapest, 1983
 Poszt-modern klasszicizmus; szerk. Kévés György, Tarnai István, Wagner Péter; ford. Wagner Péter, Balázs Dénes; MÉSZ, Budapest, 1981 (A Magyar Építőművészek Szövetségének elméleti sorozata)
 Kévés György és építésztársai / György Kévés and partners; szerk. Kévés György, Kovács András, angolra ford. Czelnai Éva; Építészet és Művészet Kévés Stúdió Galéria, Budapest, 2000 (Építészet és művészet)
 Építészet és Művészet (2001, Kévés és építésztársai Rt.)
 Egy távolba tekintő építész. Kévés Györggyel beszélget Dvorszky Hedvig; Kairosz, Budapest, 2010 (Magyarnak lenni)
 Építészet, művészet, társadalom. Balogh Balázs, Filippinyi Éva, Kovács Anita, Kondor Katalin, Kovács Dániel, Medveczky Attila, Pintér Edina beszélgetései Kévés György építésszel; vál., szerk. Kévés György; Építészet és Művészet, Budapest, 2012 (Hungarikumok)
Fénykor és zuhanás; szerk. Kévés György; ÉMKE–Építészet és Művészet Kévés Stúdió Galéria, Budapest, 2018 (ÉMKE füzetek)
Építészet. Modernitás 100 esztendeje Le Corbusietől – Calatraváig. 1919-től 2019-ig a hányatott magyar sors; szerk. Kévés György; ÉMKE–Építészet és Művészet Kévés Stúdió Galéria, Budapest, 2019 (ÉMKE füzetek)
Építés – bontás. Történelem építészet – építészek történészek. Történelem hamisítók és építmények bontott torzói; szerk. Kévés György; ÉMKE–Építészet és Művészet Kévés Stúdió Galéria, Budapest, 2019 (ÉMKE füzetek)
Magánépítészek. Kommunizmusban Budán, Pesten kapitalizmusban; szerk. Kévés György; ÉMKE–Építészet és Művészet Kévés Stúdió Galéria, Budapest, 2019 (ÉMKE füzetek)
Derűre – ború. Új gazdasági mechanizmus rövid életű építészete. 1964, 1968, 1974 / Short lived architecture of new economic mechanism; szerk. Kévés György; ÉMKE–Építészet és Művészet Kévés Stúdió Galéria, Budapest, 2019 (ÉMKE füzetek)
Magyar építészet. A kommunizmusból kapitalizmusba és vissza; Építészet és Művészet Kévés Stúdió Galéria, Budapest, 2020
Építészet. Új brutalizmus. Új gazdasági mechanizmus, 1970. Mátyáshegyi nyaraló Budán; Építészet és Művészet Kévés Stúdió Galéria, Budapest, 2021
Építészet. Érkezés a 21. századba. Új brutalizmusból az új modernitásba. Passaic Hilton Hotel New Jersey; szerk. Kévés György; Építészet és Művészet Kévés Stúdió Galéria, Budapest, 2021
Építészet. Új brutalizmus. Új gazdasági mechanizmus, 1968. Teraszházak Budán; Építészet és Művészet Kévés Stúdió Galéria, Budapest, 2021
Kévés György–Tokár György: Építészet. Új brutalizmus. Új gazdasági mechanizmus, 1969. Esztergom, Kultúrház-étterem; Építészet és Művészet Kévés Stúdió Galéria, Budapest, 2021
A "Maszek" 1960-1990. Nemzetőrből magánépítész a kommunizmusban; Építészet és Művészet Kévés Stúdió Galéria, Budapest, 2022
Magánépítész, 1990-2020. Államkapitalizmusból kaszinókapitalizmusba; Építészet és Művészet Kévés Stúdió Galéria, Budapest, 2022

Egyéni kiállításai 
 1982. Építészeti munkák, Sopron (kat.)
 1983. Washington University, School of Architecture, St. Louis, Missouri (kat.)
 1990. Columbia University, New York
 1991. Washington University, St. Louis, Missouri
 2016. Építészet Művészet Történelem

Részvétele csoportos kiállításokon (válogatás) 
 1973. Triennale di Milánó.

A Kévés Stúdió Galéria 
Még javában épült az Orczy Fórum, amikor 1999. szeptember 30-án megnyílt a Kévés Stúdió Galéria. A galéria lelke, megálmodója, motorja Kévés György és alkotótársai: Földvári Éva és Kovács András, akik egyben az Orczy Fórum Városközpont tervezői, a finanszírozás szervezői, fővállalkozói és generálkivitelezői.

Tíz esztendeje működik az Orczy téri helyiség kiállító termeként. Szellemisége, és elődje, a "Józsefvárosi Galéria". Elsősorban a művészetek, az esztétikum ügyét szolgája. Az elmúlt tíz év alatt több mint 40 kiállítást rendeztek.

Képgaléria 

Orczy Fórum Városközpont képekben

További információk 
 Jékely Zsolt – Sódor Alajos: Budapest építészete a XX. században (Műszaki Könyvkiadó 1980. 53., 54., 159., 244. old.)
Udo Kultermann: Építészet, művészet, történelem. Kévés György, Földvári Éva, Kovács András. Orczy Forum városközpont; Építészet és Művészet Kévés Stúdió Galéria, Budapest, 2016
 Budavári lakóház tervezés: Balázs György és Kévés György 
 Józsefváros, 2004/16. sz.
 Magyar Építésügy – Beszélgetés Kévés Györggyel
 Hat utas Ősiből az álomautón (Magyar Nemzet Online) 
 Videó – Kévés György
 Magyar akcentus 2008, június 12
 A MI OTTHONUNK ONLINE
 Orczy fórum: másfél sikeres évtized
 Wieneberger. Kévés György: Orczy tér 
 Magyar Szemle Online. Dr. Kubinszky Mihály: Az Orczy tér 
 FIABCI díj 2009. ÉPÍTÉSZFÓRUM

Jegyzetek

Források 
 Balogh Balázs: Interjú a friss Kossuth-díjas Kévés Györggyel. Régi-Új Magyar Építőművészet, 2007/2. 9-10. o.
 
 Schéry Gábor: Évek, művek, alkotók. Ybl Miklós-díjasok és műveik. (ÉTK. Kft. 1995. 266, oldal)
 Lőrinc Zsuzsa – Varga Mihály: ÉPÍTÉSZETI KALAUZ. Budapest építészete a századfordulótól napjainkig (6BT Kiadó 1997. 2. old.)
 Klein Rudolf, Lampel Éva – Lampel Miklós: Kortárs magyar építészei kalauz (Vertigo Kiadó 2001 78., 81., 113., 190. old.)
 
 KÁVA ÉPÍTÉSZIRODA Kft. 
 KÉVÉS GYÖRGY ÉPÍTÉSZFÓRUM:  
 DELUX Magazin. Prima Primissima: Kévés György építész

Magyar építészek
Kossuth-díjasok
Soproniak
Ybl Miklós-díjasok
1935-ben született személyek
Prima díjasok
Magyar Művészetért díjasok
Élő személyek
A Nemzet Művésze cím tulajdonosai